Paulo Dibala

**Paulo Bruno Ezekiel Dibala** (; ) — Seria A təmsilçilərindən olan Roma FK klubunda və Argentina milli futbol komandasında hücumçu kimi çıxış edən peşəkar Argentina futbolçusu.

Dibala karyerasına 2011-ci ildə Argentina klublarından olan *İnstituto de Kordoba* klubunda başlamışdır. 2012-ci ildə İtaliyanın *[[Palermo FK|Palermo]]* klubuna transfer olmuşdur. Seria A-da yüksək performans göstərdikdən sonra 2015-ci ildə Yuventus klubu ilə müqavilə imzalamışdır. Klub ilə ilk mövsümdəcə Seria A-nın, İtaliya Kubokunun, İtaliya Superkubokunun qalibi olmuşdur. *Bianconeri* ilə 12 kubok qazandıqdan sonra 2022-ci ildə Roma keçdi.

Kreativ oyun tərzinə, istedadına, texnikasına, gözqamaşdırıcı oyun üslubuna görə Dibalanı *La Joya* (İspan dilində zərgər) ləqəbi ilə çağırırlar.

## Erkən həyatı
Paulo Argentinanın Kordoba əyalətinin Laquna Larqa şəhərində anadan olmasına baxmayaraq, onun babası Boleslav Dibala Polşanın Krasniov kəndindən idi. İkinci dünya müharibəsi zamanı Boleslav Argentinaya qaçmağa məcbur olmuşdur. Paulonun ailəsinin ana tərəfi isə İtaliya mənşəlidir. Onun nənəsi Bela Messa Napoli əyalətində anadan olmuşdur. Paulo rəsmən 13 avqust 2012-ci ildən İtaliya vətəndaşlığını qəbul edib.

## Klub karyerası

### İnstituto de Kordoba
*La Joya* və ya *El pibe de la pensión* ləqəbləri ilə tanınan Dibala öz peşəkar karyerasında debütünü 17 yaşı olarkən *Primyera B Nasional*-da (Argentina ikinci diviziyası) *İnstituto Atletiko Sentral Kordoba* klubu ilə etmişdir. Dibala klub ilə 40 oyuna çıxmış və 17 qol ilə yadda qalmışdır. O, ən gənc qol vuran futbolçu adını alaraq Mario Kempesin rekordunu yeniləmişdir. Dibala Kempese məxsus olan 38 oyun ard-arda oyuna çıxma rekordunu da 40 oyun ard-arda oynayaraq yeniləşmişdir. Həmçinin Dibala 6 oyunda iki het-trik etmə rekordunu 4 oyuna qədər azaltmağı bacararaq rekorda imza atmışdır.

### Palermo

29 aprel 2012-ci ildə *Palermo* klubunun prezidenti Maurizio Zamparini *Paulo Dibala — əlimizdəki yeni Serxio Aqüerodur.* deyərək Dibalanı transfer etdiklərini bildirmişdir. Lakin həmin gün İnstitutonun baş katibi Xose Teyo Palermo klubu ilə razılığa gələn şəxsin satış üçün hüququnun olmadığını açıqlamışdır.

20 iyul 2012-ci ildə Siciliya təmsilçisi olan Palermo Dibala ilə dörd illik müqavilə imzalanmasını təsdiqləyən mətbuat açıqlaması yaydı. Klubun maliyyə şirkətinin sözlərinə görə, Dibalanın transfer haqqı 8.64 milyon dollar təşkil etmişdir. Dibala klub ilə Seria A-da debütünü 2 sentyabr 2012-ci ildə Latsio klubuna qarşı oyunda etmişdir. Dibala İtaliyada birinci və ikinci qolunu 11 noyabr 2012-ci ildə Palermo klubu ilə Sampdoriya klubuna qarşı oyunda vurmuşdur. Həmin görüşdə Palermo rəqibinə 2-0 hesabı ilə qalib gəlmişdir.

Dibala 2014-15 Seria A mövsümünün ilk yarısında 10 qol vurmağı bacararaq yaxşı bir mövsüm keçirdi. Dibala Argentina-İtaliya mənşəli Franko Vazkez ilə uğurlu bir ikili formalaşdırdılar. Dibala bu nəticə ilə bir sıra Avropa klublarının diqqətini çəkdi. O, mövsümü 10 qol və 13 assitlə başa vurdu. Liqada ən çox assist edən futbolçulardan biri oldu.

### Yuventus

#### 2015–16 mövsümü
4 iyun 2015-ci ildə Dibala €32 milyon (üstəgəl €8 milyon əlavə) qarşılığında Yuventus klubu ilə beş illik müqavilə imzalamışdır. Dibala klubda yayda klubu tərk edən Andrea Pirlonun 21 nömrəli forması ilə çıxış edir. Dibala klub ilə debütünü 8 avqust 2015-ci ildə 2015 İtaliya Superkuboku görüşündə Latsio klubuna qarşı oyunda etmişdir. O, 61-ci dəqiqədə Kinqsli Komanı əvəz etmişdir. Dibala Şanxayda keçirilən görüşdə 73-cü dəqiqədə ikinci qolun müəllifi olmuşdur. Həmin görüşdə Yuventus rəqibinə 2-0 hesabı ilə qalib gəlmişdir. Dibala liqada ilk qolunu 30 avqust 2015-ci ildə Roma klubuna qarşı oyunda vurmuşdur. O, 87-ci dəqiqədə fərqlənmiş və Yuventus rəqibinə 1-2 hesabı ilə məğlub olmuşdur. Bütün turnirlər daxil olmaqla, Dibala mövsümün ilk 16 oyununda altı qol və iki assist ilə yadda qaldı. Hər 152 dəqiqədən bir qol vuran Dibala bu göstərici ilə Tevezin və Alessandro Del Pyeronun Yuventusda debüt mövsümündəki göstəricilərini qabaqlamışdır. Klub tarixində yalnız Roberto Bacco debüt mövsümünün açılış oyununda rəqib komandanın qapısına qol vura bilmişdir.

Dibala İtaliya Kubokunda ilk qolunu 16 dekabr 2015-ci ildə Torino klubuna qarşı oyunda vurmuşdur. Həmin görüşdə Yuventus rəqibinə 4-0 hesabı ilə qalib gəlmişdir. Dibala Çempionlar Liqasında ilk qolunu 23 fevral 2016-cı ildə 1/8 final mərhələsinin ilk oyununda Bayern Münhen klubuna qarşı oyunda vurmuşdur. Həmin görüşdə Yuventus rəqibi ilə 2-2 hesabı ilə bərabərə qalmışdır. 15 mart məşq zamanı Dibala sol pəncə əzələsindən ciddi zədə aldı. Bu səbəbdən o, 16 mart Çempionlar Liqasının 1/8 final mərhələsinin cavab oyununda Bayern Münhen klubu ilə oyunu buraxdı. Dibala dörd gün sonra Torino klubu ilə cavab oyununda iştirak etdi, lakin daha bir zədə aldı. Həmin görüşdə Yuventus rəqibini 4-1 hesabı ilə məğlub etdi. 21 aprel 2016-cı ildə Dibala Latsio ilə görüşdə iki qol vurmağı bacardı. Beləliklə, Dibala liqada 31 oyuna 16 qol olmaqla, bütün turnirlər daxil olmaqla mövsümdə 20-ci qoluna imza atdı. Həmin görüşdə Yuventus rəqibinə 3-0 hesabı ilə qalib gəlmişdir. Mövsümün sonunda Yuventusun bombardiri 19-u Seria A-da olmaq şərtilə, bütün turnirlərdə 23 qol vurmağı bacardı. Klub mövsümün sonunda liqa çempionluğunu bayram etdilər.

#### 2016–17 mövsümü
2016-cı ilin yayında Pol Poqbanın Mançester Yunayted klubuna gedişindən sonra, Dibalaya Yuventus tərəfindən 10 nömrəli forma təklif edildi. Lakin Dibala əvvəlki mövsüm zamanı geydiyi 21 nömrəli formanı saxlamağı üstün tutaraq təklifi geri çevirdi. Mövsüm öncəsi hazırlıqları bitirdikdən sonra Dibala 2016-17 mövsümündə ilk qolunu 27 sentyabr 2016-cı ildə UEFA Çempionlar Liqasında Dinamo Zaqreb klubuna qarşı oyunda vurmuşdur. Həmin görüşdə Yuventus rəqibinə 4-0 hesabı ilə qalib gəlmişdir. Dibala Seria A-da mövsümün ilk qolunu həftəsonu, 2 oktyabr 2016-cı ildə *Empoli* klubuna qarşı oyunda vurmuşdur. Həmin görüşdə Yuventus 3-0 hesabı ilə qalib gəlmişdir.

13 aprel 2017-ci ildə Dibala Yuventus klubu ilə 2022-ci ilədək yeni müqavilə imzalamışdır. 3 iyun 2017-ci ildə Dibala Real Madrid klubuna qarşı UEFA Çempionlar Liqasının final görüşündə iştirak etmişdir. Lakin klubu rəqibinə 4-1 hesabı ilə məğlub olmuşdur.

## Milli karyerası
Ailə irsi ilə əlaqədar olaraq Dibala Polşa və İtaliya millilərində oynamaq hüququna malik idi. Lakin Dibala birmənalı şəkildə bəyan etdi ki, o, Argentinada özünü yaxşı hiss edir və həmişə Argentina üçün oynamağı arzulamışdır. Argentina rəngləri ilə çıxış etməyi qərara alan Dibala deyir ki, babasının ölkə ilə güclü bağlılığı olmuşdur. "Mənim ailəmin qanı"nda bu millətin də qanı axır.

Dibala *XVI Pan Amerikan Oyunları*nda iştirak etmək üçün Argentina U-17 millisinə çağırılmışdır. Lakin Dibala turnirdə heç bir görüşdə iştirak etməmişdir. 19 iyul 2012-ci ildə o, Argentina U-20 millisinə çağırılsa da, bu milli ilə də heç bir görüşə çıxmamışdır.

Dibala 22 sentyabr 2015-ci ildə Xerardo Martinonun baş məşqçiliyi altında Argentina millisinə çağırılmışdır. Dibala milli komanda ilə debütünü 13 oktyabr 2015-ci ildə 2018 FİFA Dünya Kuboku təsnifat mərhələsi oyununda Paraqvay millisinə qarşı oyunda etmişdir. O, 75-ci dəqiqədə Karlos Tevezi əvəz etmişdir.

Dibala 2016-cı ilin may ayında Kopa Amerika Sentenario üçün Argentinanın 23 nəfərlik siyahısına daxil edilmişdir. Yuventus Dibalanın Rio-de-Janeyroda təşkil edilən 2016 Yay Olimpiya Oyunlarında iştirak etməsini istəməsə də, Martino turnir üçün mayın 24-də açıqladığı ilkin 35 nəfərlik U-23 heyətinə Dibalanın adını da daxil etmişdir. Lakin Dibala turnir üçün son heyətə salınmadı.

1 sentyabr 2016-cı ildə Dünya Çempionatı təsnifat mərhələsində Uruqvay ilə görüşdə Dibala ilk hissədə meydandan qovulmuşdur. Həmin görüşdə Argentina rəqibinə 1-0 hesabı ilə qalib gəlmişdir.

## Oyun tərzi
Çevik, yaradıcı və əla texniki imkanları olan futbolçu Dibala öz dribblinq bacarığı, balans və sıx nəzarəti, eləcə də rəqiblərini keçmək qabiliyyəti və komanda yoldaşlarını qorumağı, komanda yoldaşları üçün topu saxlamaq bacarığı ilə məşhurdur. Düzgün yerləşmə, ağıllı hərəkət və top bacarıqlarına sahib olan Dibala əks-hücum və hücumameylli yürüşlər zamanı ofsayd tələlərindən asanlıqla çıxa bilir. Zəhmətkeş futbolçu top uğrunda mübarizəsi və müdafiəyə etdiyi köməyi ilə də tanınır. Dibala həmçinin komanda yoldaşlarına da şans yaradır. Dibala uzaqgörənliyi, keçirilən görüş barədə tamaşa və bacarığı, dərin düşünmə qabiliyyəti ilə həm özü fərqlənir, həm də komanda yoldaşlarının fərqlənməsinə şərait yaradır. O, həmçinin sürəti sayəsində müdafiəyə öz köməyini göstərərək komandasına xallar qazanmaqda kömək edir.

Dibala universal hücumçudur. O, istənilən mövqedə oynaya bilər. O, həm əsas hücumçu kimi, mərkəz hücumçusu kimi, həm irəliyə dəstək verən hücumçu kimi, həm hücumameylli yarımmüdafiəçi kimi, müdafiəyəmeylli yarımmüdafiəçi kimi, həm oyun qurucusu kimi, yalançı doqquz kimi çıxış edə bilər. Dibala daha çox mərkəzi və sağ cinah yarımmüdafiəçisi kimi çıxış edir. Daha çox güclü olan sol ayağı ilə qapıya zərbə endirməyi sevir. O, həmçinin cərimə zərbələrini və penaltiləri dəqiq yerinə yetirir. Onun oyun üslubu həmvətənləri olan Serxio Aqüeronun, Xavyer Pastorenin, Karlos Tevezin, Omar Sivorinin və Lionel Messinin, keçmiş İtaliyalı hücumçulardan isə Vinçenzo Montellanın, Alessandro Del Pyeronun, Roberto Bacconun üslubuna bənzəyir. Onlardan sonuncu 2017-ci ildə Dibalanı gələcəyin 10 nömrəsi kimi xarakterizə edib. Geniş dünya futbolunda Dibala yüksək istedadlı, perspektivli futbolçu hesab olunur. 2014-cü ildə *Don Balon* 1993-cü ildən sonra anadan olmuş dünyanın 100 ən gənc və perspektivli futbolçulardan biri kimi Dibalanı qeyd etmişdir.

## Karyera statistikası

### Klub

### Milli komanda

## Uğurları

### Klub
;Palermo
*Serie B: 2013–14

;Yuventus
*Seria A (1): 2015–16, 2016–17
*İtaliya Kuboku (1): 2015–16, 2016–17
*İtaliya Superkuboku (1): 2015

### Milli komanda
;Argentina
*Superklasiko de las Amerikas: 2017

### Fərdi
*Seria A Ən çox asist edən: 2014–15
*Seria A İlin Komandası: 2015–16
*ESM İlin Komandası: 2016–17

## İstinadlar

## Xarici keçidlər